section_heading: O imenu
paragraph_text: Kad su osnivali sastav bili su mladi i imali su pozive za nastup u inozemstvu pa su htjeli da im naziv zvuči internacionalno. To je razlog za "band" u imenu i jedan od razloga za izbacivanje slova "j" iz Slavonija. Drugi razlog za izbacivanje slova "j" je da ih naziv podsjeća na "prekrasno šokačko ime Ana". Prema riječima Branka Ilkakovca, on je jako dugo zaljubljen u "jednu Anu iz sokaka svog [mog]" pa je čak i svoju kćerku nazvao po njoj.